b'\n_START_ARTICLE_\nThe Lost World (novel\xc2\xb7la de Crichton)\n_START_SECTION_\nArgument\n_START_PARAGRAPH_\nL\'exc\xc3\xa8ntric matem\xc3\xa0tic Ian Malcolm, que va sobreviure als esdeveniments de la primera novel\xc2\xb7la, i l\'enginyer de materials Jack Thorne (\'Doc\') reben una trucada satel\xc2\xb7lital d\'un paleont\xc3\xb2leg, Richard Levine, dient que es troba atrapat en una illa anomenada Enclavament B i necessita ajuda. Ells organitzen una operaci\xc3\xb3 de rescat amb l\'ajuda del mec\xc3\xa0nic Eddie Carr i es dirigeixen a l\'Illa Sorna, despr\xc3\xa9s de determinar que aquest \xc3\xa9s el lloc anomenat Enclavament B. Amb ells viatgen amagats R.B. Benton ("Arby"), un nen geni d\'onze anys que pot fer servir un ordinador millor que molts adults, i Kelly Curtis, de tretze anys i amiga de Arby. L\'illa \xc3\xa9s una instal\xc2\xb7laci\xc3\xb3 secreta de l\'empresa Ingen, que es troba en fallida, on ells mantenien els dinosaures abans de transferir-los al Parc Jur\xc3\xa0ssic._NEWLINE_Al mateix temps, Lewis Dodgson, genetista de Biosyner, que fa compet\xc3\xa8ncia a Ingen, i dos amics m\xc3\xa9s es dirigeixen a Illa Sorna amb intencions de robar ous de dinosaures. Sarah Harding, una observadora de la vida silvestre i amiga d\'en Malcolm, tamb\xc3\xa9 viatja a l\'illa amb ells i es troba amb l\'equip de rescat. L\'operaci\xc3\xb3 de Dodgson es torna un desastre quan els seus socis s\xc3\xb3n assassinats (un d\'ells pels velociraptors i l\'altre per un tiranosaure) i es queden atrapats a l\'illa._NEWLINE_Posteriorment, l\'Eddie porta una cria de tiranosaure al campament, on en Malcolm i Harding treballen arreglant la seva cama trencada. Despr\xc3\xa9s en la nit, dos tiranosaures adults ataquen al campament, ferint en Malcolm i destruint un dels dos remolcs. M\xc3\xa9s tard, una s\xc3\xa8rie de velociraptors dels embosquen, atrapant-los en una tenda abandonada per la resta de la nit._NEWLINE_Com en el primer llibre, els personatges han de repel\xc2\xb7lir els atacs dels tiranosaures i els velociraptors, a m\xc3\xa9s dels Carnotaure, els quals s\xc3\xb3n descrits amb habilitats similars a les d\'un camale\xc3\xb3. A trav\xc3\xa9s de la novel\xc2\xb7la, en Malcolm i Levine parlen sobre teories sobre l\'evoluci\xc3\xb3 i l\'extinci\xc3\xb3, aix\xc3\xad com la naturalesa de la ci\xc3\xa8ncia moderna i l\'homogene\xc3\xaftzaci\xc3\xb3 i naturalesa destructiva de la humanitat. El llibre tamb\xc3\xa9 discorre sobre el paper dels prionss en les malalties cerebrals, la qual cosa ha estat en l\'arrel de les preocupacions sobre la malaltia de les vaques boges.'